**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 13.06.2017.**

**SKRAĆENI ZAPISNIK**

**SA 230. SJEDNICE UPRAVNOG VIJEĆA JU KAMENJAK**

Održane dana 13. lipnja 2017. godine u 16:40 sati.

Prisutni: Vlasta Iveša Mihovilović, Matija Medica, Goran Peruško, Ljubomir Mezulić

Odsutni: Tea Gobo

Ostali: ravnateljica Maja Šarić, zapisničarka Greta Pavić

D N E V N I R E D

1. Odluka o dodjeli koncesijskog odobrenja - otoci
2. Odluka o produženju ugovora o privremenom korištenju pristupnog puta – Lokva
3. Odluka o financiranju MMA & KICKBOXING manifestacije
4. Razno

Zamjenica predsjednice Upravnog vijeća JU Kamenjak otvara sjednicu i predlaže dnevni red.

Dnevni red se jednoglasno usvaja.

Za: 4 Protiv: 0

**AD.1. Odluka o dodjeli koncesijskog odobrenja – otoci**

Zamjenica predsjednice povjerenstva obrazlaže donesenu odluku povjerenstva o davanju koncesijskog odobrenja na području kojim upravlja JU Kamenjak. Temeljem javnog poziva pristigle su dvije ponude. Za lokaciju otočić u medulinskom zaljevu Bodulaš i lokaciju otočić Ceja dostavljene su potpune dokumentacije.

Povjerenstvo je odlučilo da se U.O. Bodulaš i U.O. Cactus izda koncesijsko odobrenje. Ovlašćuje se ravnateljica da sklopi ugovor o koncesijskom odobrenju.

Upravno vijeće usvaja prijedlog povjerenstva.

Za: 4 Protiv: 0

**AD.2. Odluka o produženju ugovora o privremenom korištenju pristupnog puta – Lokva**

Zamjenica predsjednice UV vijeća otvara raspravu po pitanju produženja ugovora. Vijeće je mišljenja da se produže ugovori do 31. prosinca 2017. te da se do tada izvidi situacija između Arenaturista d.d. i vlasnika parcela (sudski spor). Prijedlog vijeća je da se ovlasti ravnateljica za sklapanje Ugovora o privremenom korištenju pristupnog puta

Lokva zaključno s 31.12.2017. Naknada za sezonsko odobrenje iznosi 1.500,00 kuna.

Vijeće prihvaća prijedlog.

Za: 4 Protiv: 0

**AD.3. Odluka o financiranju MMa & KICKBOXING manifestacije**

Ova točka dnevnog reda prebacuje se za sljedeću sjednicu Upravnog vijeća.

**AD.4. Razno**

Ravnateljica upoznaje vijeće sa prijedlogom načelnika da Javna ustanova Kamenjak kupi “Pametne ploče” za oš dr. Mate Demarina, podružnica Banjole kako bi se olakšao rad osnovnoškolcima.

Vijeće jednoglasno prihvaća prijedlog.

Za: 4 Protiv: 0

Ravnateljica upoznaje vijeće s problematikom slobodnog ulaza posjetitelja koji idu na “Farmu” kod Krivičića. Postojala je praksa da se se puste posjetitelji na Farmu te da isti prilikom izlaska dostave račun. Ove godine nastao je problem kada su posjetitelji u svako doba dana počeli dolaziti i govoriti da idu na Farmu, a na izlazu nisu dostavljali račune. Ravnateljica moli za mišljenje vijeće o ovoj situaciji. Vijeće je mišljenja da se naplati ulaz svakom posjetitelju bez obzira da li on rekao da ide na Farmu.

Zamjenica predsjednice Upravnog vijeća zatvara sjednicu.

Sjednica je završena u 17:20

Zapisničarka Zamjenica predsjednice Upravnog

Greta Pavić vijeća JU Kamenjak

Vlasta Iveša Mihovilović

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

I

* Odluka kojom se ovlašćuje se ravnateljica za sklapanje Ugovora o privremenom korištenju pristupnog puta Lokva zaključno s 31.12.2017. Naknada za sezonsko odobrenje iznosi 1.500,00 kuna - usvojeno